Kledenn-ar-C'hab

Kledenn-ar-C'hab zo ur gumun e Kerne-Izel, e kanton Douarnenez, e Bro ar C'hab, e departamant Penn-ar-Bed, e kornôg Breizh. Anv Bernard Tanguy ː Plebs Cletuen, XIvet kantved ; Cletguen Cap Sizun, 1314, e-tro 1330 ; Cletguen, 1395, 1426 ; Cleden Cap Sizun, 1535. Erwan Vallerie ː Cletuen, XIvet kantved ; Cletguen Cap Sizun, 1368 ; Cleden Cap Sizun, 1516, 1536 ; Cletguen, 1395 ; Cledent, 1630. Gerdarzh Bernard Tanguy ː eus anv ur sant eus {{Kembre]], Clydwin, mab Brychan (Llanglydwen, e Carmarthenshire). Ardamezioù En gwad e arbenn-karv en aour, heuliet ouzh kab gant teir erminig ivez en aour ; lavreeg en aour, karget ouzh dehou gant teir flourdilizenn hag ouzh kleiz gant teir rozenn, an holl ouzh lezioù, an eil en egile. Sturienn ː Kleden ar c'hap bloavez mad ; aozer ː Bernard Le Brun ; kuzul ar gumunn ː 16 Du 1999. Ar c'harv evit ar familh Kerharo, ar flourdiliz evit ar re Saluden, ar roz evit an tiegezh Keridiern. Istor Dispac'h Gall Dekred ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant Gloaguen, person, Gloaguen, kure, ha daou veleg, Pellé ha Kerizit. XXvet kantved Brezel-bed kentañ Mervel a reas 95 gwaz eus ar gumun, eleze 3,71% eus ar boblañs e 1911, abalamour d'ar brezel. Eil brezel-bed Mervel a reas 26 den ag ar gumun abalamour d'ar brezel. Kouezhout a reas un dournijerez Dornier Do 24 eus an aerlu alaman (Luftwaffe) er gumun d'ar 17 a viz Gouhere 1941, mervel ar reas un nijour, douaret eo e Plouzeniel. Kledenn-ar-C'hab a voe dalc'het gant ar 1añ Bagad eus an 10vet Kompagnunezh eus ar Grenadier Regiment 894 alaman en nevezamzer 1944, betek penn-kentañ miz Even (Aloubadeg Normandi). Brezelioù didrevadennañ Brezel Indez-Sina Mervel a reas pemp milour eus ar gumun er Viêtnam. Brezel Aljeria Mervel a reas ur milour eus ar gumun d’an 19 a viz C'hwevrer 1961. Monumantoù ha traoù heverk Brudet eo Beg ar Vann, a-dal da Veg ar Raz, en hanternoz da Vae an Anaon. Oppidum Kastell Meur (war dro 2000 kent J.-K.) Meilh Drougêr, tostik da Veg ar Vann. Iliz sant Kleve (gwechall ant Kleden) (XIIvet, XVIIIvet) Chapel Itron-Varia a Druez, e Langroaz (1747) Chapel sant Tei, bet adasavet en e bez e-kerzh ar XVIIvet kantved, ha kempennet e-kerzh an XIXvet kantved. Feunteun (ad-kempennet e kerzh an XVIIvet kantved). Kroaz (1630) Chapel sant Tremeur, e Trouguenour. Merket eus 1538 Chapel sant Tual, 1772 Chapel sant Gwenole, e Lansulien. En he boull dija e 1703. Chom a ra ar veunteun, anvet feunteun ar c'helaoued Chapel sant Sebastian, e maner Kerazan; bet dispennet war dro 1980 ha kaset ar vein da Bontekroaz. Feunteun ant Vaze (1757) Kroaz Toull, e Kersaudi Monumant ar re varv er vourc'h, luc'hskeudenn ha kartenn-bost. Monumant ar re varv karter Sant-Tugdual, luc'hskeudenn. Bez ar C'hommonwealth e bered ar gumun Mervel a reas e-pad an Eil Brezel Bed. Emdroadur ar boblañs abaoe 1962 Niver a annezidi Skeudennoù Tud Tud bet ganet eno 1975 : Maguy Kerisit, skrivagnerez vrezhonek Ardamezeg ar familhoù Gevelliñ Béal an Dá Chab, Iwerzhon (1999) Levrlennadur René Couffon & Alfred Le Bars : Nouveau répertoire des églises et chapelles. Diocèse de Quimper et de Léon. 1988 Embannadurioù Flohic : Le Patrimoine des communes du Finistère. 1998 Michel Froger & Michel Pressensé : Armorial des communes du Finistère. 2001 Bernard Tanguy : Dictionnaire des noms de communes, trèves et paroisses du Finistère. Chasse-Marée. ArMen. 1990 Erwan Vallerie : Diazezoù studi istorel an anvioù-parrez. Corpus. An Here. 1995 Liammoù diavaez (fr) cleden-cap-sizun.com (br) Kledenn-ar-C'hab war lec'hienn Geobreizh (fr) audierne.info Daveoù ha notennoù